pythainlp/thai-wiki-dataset-v3 huggingface dataset:
เพชรรัตน์ ใหม่ชมภู

เพชรรัตน์ ใหม่ชมภู (เกิด 7 สิงหาคม พ.ศ. 2531) ชื่อเล่น พลอย เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่เป็นครั้งแรกในปี 2566 เป็นบุตรสาวของไพรัช ใหม่ชมภู อดีตรองนายกองค์การบริหารส่วนจังหวัดเชียงใหม่
== ประวัติ ==
เพชรรัตน์ เกิดเมื่อวันที่ 7 สิงหาคม พ.ศ. 2531 เป็นบุตรสาวของไพรัช ใหม่ชมภู อดีตรองนายกองค์การบริหารส่วนจังหวัดเชียงใหม่ ในสมัยของบุญเลิศ บูรณุปกรณ์ เธอจบการศึกษาจากโรงเรียนปรินส์รอยแยลส์วิทยาลัย จังหวัดเชียงใหม่ ปริญญาตรีด้านมนุษยศาสตร์ สาขาวิชาภาษาอังกฤษ และปริญญาโทสาขาบริหารธุรกิจ จากมหาวิทยาลัยเชียงใหม่
== การทำงาน ==
เพชรรัตน์ เริ่มทำงานการเมืองโดยเข้าร่วมงานกับพรรคอนาคตใหม่ เนื่องจากไม่เห็นด้วยกับรัฐธรรมนูญแห่งราชอาณาจักรไทย พุทธศักราช 2560 จึงทำกิจกรรมทางการเมืองเรื่อยมา จนกระทั่งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ แต่ไม่ได้รับเลือกตั้ง จึงมาทำหน้าที่ผู้ช่วยของกุลธิดา รุ่งเรืองเกียรติ
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เธอได้รับมอบหมายให้ลงสมัครรับเลือกตั้งสมาชิกสภาผู้แทนราษฎรจังหวัดเชียงใหม่ เขต 1 ซึ่งเป็นพื้นที่สำคัญในการแข่งขันของพรรคเพื่อไทยที่ตั้งใจจะรักษาที่นั่งไว้ให้ได้ ในที่สุดผลการเลือกตั้งปรากฎว่าเพชรรัตน์ ได้รับเลือกตั้งด้วยคะแนนมากถึงร้อยละ 45 เอาชนะจักรพล ตั้งสุทธิธรรม จากพรรคเพื่อไทย
ในระหว่างการเลือกตั้งปรากฎข่าวว่าเธอเป็นเจ้าของกิจการซึ่งเป็นผู้ทิ้งงานตามกฎหมายว่าด้วยการพัสดุของภาครัฐ ซึ่งเธอชี้แจงว่าเป็นการรับจ้างงานของภาครัฐแล้วจ้างช่วงให้บริษัทอื่นเข้ามาทำงานแทน อยู่ระหว่างการฟ้องคดีกับบริษัทคู่ค้า
=== สมาชิกสภาผู้แทนราษฎร ===
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดเชียงใหม่ สังกัดพรรคก้าวไกล
== อ้างอิง ==
นักธุรกิจชาวไทย
นักการเมืองสตรีชาวไทย
สมาชิกสภาผู้แทนราษฎรจังหวัดเชียงใหม่
พรรคอนาคตใหม่
พรรคก้าวไกล
บุคคลจากโรงเรียนปรินส์รอยแยลส์วิทยาลัย
บุคคลจากคณะมนุษยศาสตร์ มหาวิทยาลัยเชียงใหม่
บุคคลจากคณะบริหารธุรกิจ มหาวิทยาลัยเชียงใหม่
คลองบางบอน (กรุงเทพมหานคร)

คลองบางบอน เป็นคลองในกรุงเทพมหานคร เริ่มต้นจากทางรถไฟสายวงเวียนใหญ่-มหาชัย ถึงคลองสุรศักดิ์ มีความยาว 9,114 เมตร ปรากฏในแผนที่บริเวณกรุงเทพฯ พ.ศ. 2444 แต่เดิมนั้นเชื่อมจากคลองด่านตัดกับคลองมหาชัย
คลองบางบอนเป็นเส้นทางโบราณ ปรากฏนามบางบอนใน โคลงนิราศทวาย ซึ่งไม่ปรากฏนามผู้แต่งแต่สันนิษฐานว่า พระพิพิธสาลี กวีในสมัยรัชกาลที่ 1 แต่งขึ้นในคราวที่พระบาทสมเด็จพระพุทธยอดฟ้าจุฬาโลกมหาราช เสด็จพระราชดำเนินทางชลมารคไปรบกับพม่าที่เมืองทวาย เมื่อวันแรม 4 ค่ำ เดือนอ้าย ปีชวด ตรงกับวันที่ 2 ธันวาคม พ.ศ. 2335 ตามเส้นทางจากบางกอกหรือคลองบางหลวง เข้าบางยี่เรือ บางขุนเทียน บางบอน ออกไปทางแสมดำ เข้าคลองมหาชัย ยังปรากฏในพระราชพงศาวดารรัชกาลที่ 1 ฉบับพระยาทิพากรวงศ์  ความว่า
โคลงนิราศนรินทร์ แต่งโดยนายนรินทร์ธิเบศร์ (อิน) ในสมัยพระบาทสมเด็จพระพุทธเลิศหล้านภาลัย ก็กล่าวถึงบางบอนว่า
ริมคลองบางบอนเป็นที่ตั้งของวัดบางบอน หรือ วัดใหม่ตาเฉย ตั้งวัดเมื่อ พ.ศ. 2453 ซึ่งปู่เฉยและย่ากันได้บริจาคที่ดินของตนในปีนั้น
==อ้างอิง==
บางบอน
เขตบางบอน
สายเบเคอร์ลู

สายเบเคอร์ลู เป็นเส้นทางหนึ่งของรถไฟใต้ดินลอนดอน จากสถานีแฮร์โรวแอนด์เวลด์สโตนไปสถานีเอเลแฟนต์แอนด์แคสเสิล โดยเป็นเส้นทางวงกลม สีประจำเส้นทางคือสีน้ำตาล มีระยะทาง  25 สถานี
== อ้างอิง ==
เส้นทางของรถไฟใต้ดินลอนดอน‎
ชิรากามิ

ชิรากามิ  อาจหมายถึง
ชิรากามิดาเกะ - ภูเขา สูง 1235 เมตรในจังหวัดอาโอโมริ
เทือกเขาชิรากามิ - พื้นที่ภูเขาตั้งแต่ทางตะวันตกเฉียงใต้ของจังหวัดอาโอโมริไปจนถึงทางตะวันตกเฉียงเหนือของจังหวัดอากิตะ เป็นแหล่งมรดกโลก
สถานีรถไฟอากิตะชิรากามิ - สถานีของบริษัทรถไฟญี่ปุ่นตะวันออกที่ตั้งอยู่ในเมืองฮัปโป จังหวัดอากิตะ
แหลมชิรากามิ - แหลมที่อยู่ทางใต้สุดของเกาะฮกไกโด
นามสกุลคนญี่ปุ่น
* นาโอโกะ ชิรากามิ - นักแสดง
* มาโมรุ ชิรากามิ - นักวอลเลย์บอล
นามสกุลญี่ปุ่น
Thismia neptunis

Thismia neptunis เป็นชนิดของ Thismia ที่พบได้เฉพาะบนเกาะบอร์เนียว ค้นพบโดย Odoardo Beccari นักพฤกษศาสตร์ชาวอิตาลีใน ค.ศ. 1866 และได้รับการระบุใน ค.ศ. 1878 หลังจากนั้นก็ไม่มีใครพบเห็นอีกเลย จนกระทั่ง ค.ศ. 2017 เมื่อทีมนักชีววิทยาจากประเทศเช็กเกียถ่ายรูปภาพนี้เป็นภาพแรก โดยพบฝนบริเวณมวลเขาสูงกูนุงมาตังในรัฐซาราวักตะวันตก ประเทศมาเลเซีย
T. neptunis เติบโตที่ใต้ดิน และเป็นพืชอาศัยรา ซึ่งได้รับสารอาหารผ่านการมีความสัมพันธ์แบบปรสิตกับเห็ดรา พืชนี้ไม่บานทุกปี และเมื่อดอกบาน มันจะปรากฏเหนือพื้นดินเพียงไม่กี่สัปดาห์
==อ้างอิง==
Burmanniaceae
พืชปรสิต
กูเดตา: อะแพร็กติคัลแฮนด์บุ๊ก

กูเดตา: อะแพร็กติคัลแฮนด์บุ๊ก (Coup d'État: A Practical Handbook) เป็นหนังสือที่เขียนโดย Edward Luttwak ใน ค.ศ. 1968 โดยมีเนื้อหาตรวจสอบเงื่อนไข กลยุทธ์ การวางแผน และการดำเนินการรัฐประหาร ส่วนหนังสือฉบับปรับปรุงที่มีการอ้างอิงถึงเทคโนโลยีแห่งคริสต์ศตวรรษที่ 21 ได้รับการตีพิมพ์ใน ค.ศ. 2016 หนังสือนี้มีการนำไปตีพิมพ์เป็นภาษาต่าง ๆ ถึง 27 ภาษา ซึ่งรวมถึงภาษาไทยและฮังการีที่เป็นภาษาล่าสุดด้วย
==คำตอบรับ==
ริชาร์ด คลัตเตอร์บักวิจารณ์หนังสือนี้ใน ค.ศ. 1980 ว่าเป็นหนึ่งใน "หนังสือร่วมสมัยทั่วไปเพียงสองเล่ม" ที่เกี่ยวกับการรัฐประหาร โดยมีความคุ้มค่าทั้งเนื้อหาและความสนใจของผู้อ่าน ส่วนอีกเล่มหนึ่งคือ The Man on Horseback โดย Samuel Finer อย่างไรก็ตาม คลัตเตอร์บักวิจารณ์หนังสือนี้ว่าไม่เน้นย้ำถึงบทบาทของสื่อข่าวในการพิจารณาความสำเร็จของรัฐประหารที่อาจเกิดขึ้น
== อ้างอิง ==
หนังสือสารคดีที่นำไปดัดแปลงเป็นภาพยนตร์
หนังสือเกี่ยวกับรัฐประหาร
หนังสือรัฐศาสตร์
วัดพระธาตุสบฝาง

วัดพระธาตุสบฝาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่นาวาง อำเภอแม่อาย จังหวัดเชียงใหม่ ตั้งอยู่บนยอดดอยสบฝาง บริเวณแม่น้ำกกบรรจบกับแม่น้ำฝาง จึงเป็นที่มาของชื่อวัด วัดมีเนื้อที่ทั้งหมดประมาณ 800 ไร่
ตามตำนานระบุว่า พระธาตุสบฝางสร้างขึ้นโดยพระเจ้าพรหมมหาราช กษัตริย์แห่งเวียงไชยปราการ ตำนานของวัดพระธาตุสบฝาง เล่าว่า ในราวพุทธศตวรรษที่ 15 มีพระภิกษุรูปหนึ่ง นามว่า พระพุทธโฆษาจารย์ ได้นำเอาพระธาตุส่วนพระนลาฏของพระพุทธเจ้า (กระดูกส่วนหน้าผาก) จำนวน 16 องค์ มาถวายแด่พระเจ้าพังคราช กษัตริย์แห่งอาณาจักรโยนกเชียงแสน ต่อมาพระองค์ได้แบ่งพระธาตุให้แก่พระเจ้าพรหมมหาราช พระโอรสของพระองค์เองเก็บรักษาไว้ มีส่วนหนึ่งได้นำมาบรรจุไว้ในเจดีย์พระธาตุสบฝาง ขณะพระองค์กำลังเดินทางมาสร้างเวียงไชยปราการ ภายหลังวัดได้กลายมาเป็นวัดร้าง จนเมื่อ พ.ศ. 2467 ครูบาศรีวิชัยได้ธุดงค์มาพบพระธาตุและบูรณะใหม่ให้ใหญ่กว่าเดิม พร้อมทั้งได้สร้างบันไดนาคจำนวน 716 ขั้น ต่อมา พ.ศ. 2476 วิหารเกิดเพลิงไหม้ ต่อมา พ.ศ. 2532 พระครูวุฒิญาณพิศิษฐ์ ขึ้นมาจำพรรษาบนดอยสบฝาง ท่านได้สร้างอุโบสถและวิหารปฏิบัติธรรม พร้อมกับได้บูรณะองค์พระเจดีย์ใหม่ทั้งองค์ เปลี่ยนยอดฉัตรพระเจดีย์ให้สมบูรณ์
สำนักงานพระพุทธศาสนาแห่งชาติระบุตั้งวัดเมื่อ พ.ศ. 2435 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2535
==อ้างอิง==
พระธาตุสบฝาง
ประเทศดอมินีกาในโอลิมปิกฤดูร้อน 2024

ประเทศดอมินีกา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 8 ติดต่อกันของประเทศในโอลิมปิกฤดูร้อน
== นักกีฬา ==
รายการต่อไปนี้เป็นจำนวนผู้เข้าแข่งขันในครั้งนี้
== กรีฑา ==
ผลการแข่งขันดังนี้
ประเภทลาน
== อ้างอิง ==
ประเทศที่แข่งขันโอลิมปิกฤดูร้อน 2024
2024
ประเทศปานามาในโอลิมปิกฤดูร้อน 2024

ประเทศปานามา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 19 ของประเทศในโอลิมปิกฤดูร้อน นับตั้งแต่เปิดตัวครั้งแรกในโอลิมปิกฤดูร้อน 1928
== นักกีฬา ==
รายการต่อไปนี้เป็นจำนวนผู้เข้าแข่งขันในครั้งนี้
== กรีฑา ==
ผลการแข่งขันดังนี้
ประเภทลู่และถนน
== อ้างอิง ==
ประเทศที่แข่งขันโอลิมปิกฤดูร้อน 2024
2024
ประเทศมองโกเลียในโอลิมปิกฤดูร้อน 2024

ประเทศมองโกเลีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่ประเทศมองโกเลียเปิดตัวครั้งแรกในโอลิมปิกฤดูร้อน 1964 นักกีฬาชาวมองโกเลียก็ได้ปรากฏตัวในกีฬาโอลิมปิกฤดูร้อนทุกครั้ง ยกเว้นโอลิมปิกฤดูร้อน 1984 ในลอสแอนเจลิส เนื่องจากสนับสนุนการคว่ำบาตรของสหภาพโซเวียต
== นักกีฬา ==
รายการต่อไปนี้เป็นจำนวนผู้เข้าแข่งขันในครั้งนี้
== ยิงปืน ==
ผลการแข่งขันดังนี้
== อ้างอิง ==
ประเทศที่แข่งขันโอลิมปิกฤดูร้อน 2024
2024
ประเทศไซปรัสในโอลิมปิกฤดูร้อน 2024

ประเทศไซปรัส มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 12 ติดต่อกันของประเทศในโอลิมปิกฤดูร้อน
== นักกีฬา ==
รายการต่อไปนี้เป็นจำนวนผู้เข้าแข่งขันในครั้งนี้
== เรือใบ ==
ผลการแข่งขันดังนี้
รายการแพ้คัดออก
{|class="wikitable" style="font-size:90%"
|-
!rowspan="2"|นักกีฬา
!rowspan="2"|รายการ
!colspan=25|Race
!rowspan=2|อันดับ
|- style="font-size:95%"
!1
!2
!3
!4
!5
!6
!7
!8
!9
!10
!11
!12
!QF
!SF1
!SF2
!SF3
!SF4
!SF5
!SF6
!F1
!F2
!F3
!F4
!F5
!F6
|- align=center
|align=left|&nbsp;
|align=left|ฟอร์มูลาไคต์ ชาย
|
|
|
|
|
|
|
|
|
|colspan=3 
|
|colspan=6|
|colspan=6|
|
|}
รายการชิงเหรียญรางวัล
{|class="wikitable" style="font-size:90%"
|-
!rowspan="2"|นักกีฬา
!rowspan="2"|รายการ
!colspan=16|Race
!rowspan=2|คะแนน
!rowspan=2|อันดับ
|- style="font-size:95%"
!1
!2
!3
!4
!5
!6
!7
!8
!9
!10
!11
!12
!13
!14
!15
!M*
|- align=center
|align=left|&nbsp;
|align=left|เลเซอร์ ชาย
|
|
|
|
|
|
|
|
|
|
|colspan=5 
|
|
|
|}
M = Medal race; EL = Eliminated – ไม่ผ่านเข้าสู่การแข่งขันชิงเหรียญรางวัล
== อ้างอิง ==
ประเทศที่แข่งขันโอลิมปิกฤดูร้อน 2024
2024
อี ฮย็อน-อู

อี ฮย็อน-อู (이현우|Lee Hyun-woo; เกิด 23 มีนาคม ค.ศ. 1993) เป็นนักแสดงและนักร้องชาวเกาหลีใต้ เขาเริ่มต้นอาชีพเป็นนักแสดงเด็กเมื่ออายุได้ 9 ขวบ และต่อมาได้ปรากฏตัวในละครชุดทางโทรทัศน์เรื่อง จอมใจ จอมโจร อิลจิแม (2009) และ ซอนต็อก มหาราชินีสามแผ่นดิน (2552) นอกจากนี้เขายังแสดงในเรื่อง เปิดตำราปราบเด็กแสบ (2010) และ To the Beautiful You (2012) อีได้รับการยอมรับจากการรับบทสายลับเกาหลีเหนือในภาพยนตร์ปี ค.ศ. 2013 เรื่อง แผนลับสุดยอด รวมถึงแฮ็กเกอร์อัจฉริยะในปี ค.ศ. 2014 จากเรื่อง ยอดทีมโจรกรรม หักเหลี่ยมปล้น จากนั้นเขาก็รับบทนำในเรื่อง ไฟต์สุดใจ โรงเรียนคนกล้า (2559) และ สะดุดรักนักแต่งเพลง (2560)
== ผลงานเพลง ==
=== ซิงเกิล ===
== อ้างอิง ==
== แหล่งข้อมูลอื่น ==
ใน awesome.ent
นักแสดงชายชาวเกาหลีใต้
บุคคลที่เกิดในปี พ.ศ. 2536
ภเลียะฮ์ซัจโก

ภเลียะฮ์ซัจโก (ភ្លាសាច់គោ, ภลฺาสาจฺเคา) เป็นอาหารประเภทยำชนิดหนึ่งของประเทศกัมพูชา มีลักษณะตรงกับพล่าของประเทศไทย มีวัตถุดิบหลักคือ เนื้อวัวยำเข้ากับน้ำปลา (หรือใช้ปรอฮก) น้ำมะนาว หอมแดงซอย หัวไชเท้าขูดฝอย ถั่วลิสงคั่วบดหยาบ ใบสะระแหน่ และใบโหระพา
== อ้างอิง ==
อาหารกัมพูชา
อาหารจากเนื้อวัว
นวทุรคา

นวทุรคา (नवदुर्गा|translit=Navadurgā) เป็นอวตารเก้าปางของพระทุรคาในศาสนาฮินดู เป็นที่นิยมบูชาเป็นพิเศษในเทศกาลนวราตรีและทุรคาบูชา โดยส่วนใหญ่นิยมถือว่านวทุรคารวมกันเป็นเทวีองค์เดียว โดยเฉพาะในคติของลัทธิศักติและลัทธิไศวะ
ตามปรัมปราวิทยาฮินดูเชื่อว่าเก้าปางอวตารคือพระทุรคาทั้งเก้าระยะในระหว่างการรบกับเจ้าแห่งอสูร มหิษาสูร และวันที่สิบจะฉลองเป็นวันวิชัยทัศมี ("วันแห่งชัยชนะ") การเฉลิมฉลองนี้ถือเป็นเทศกาลที่สำคัญที่สุดเทศกาลหนึ่งของชาวฮินดู
== ปางอวตาร ==
=== อวตารหลัก ===
{|class="wikitable" width="98%" style="background:white;"
|- style="border-bottom:3px solid #CCCCFF"
!ที่
!ภาพ
!นาม
!วาหนะ
!วรรณะ
!มนตร์
!รูป
!
|-
|1.
|
|
|นนทิ (วัว)
|พระปารวตีครั้นเยาว์วัยโดยมีรูปหลักเป็นพระทุรคา
|ॐ देवी शैलपुत्र्यै नमःโอํ เทวี ไศลปุตฺรฺไย นมะ
|บนแขนขาทรงเครื่องประดับชิ้นเบา พัสตราภรณ์สีแดงและชมพู มือหนึ่งทรงตรีศูล อีกมือหนึ่งทรงดอกบัว ประทับบนวัวสีขาว
|
|-
|2.
|
|
|ไม่มี
|พระทุรคาขณะถือพรต
|ॐ देवी ब्रह्मचारिण्यै नम:
|เทวีในรูปนักพรตสตรี ประดับกายด้วยเม็ดรุทรักษ์และดอกไม้แห้ง มือหนึ่งทรงประคำ อีกมือหนึ่งทรงหม้อน้ำ
|
|-
|3.
|
|
|เสือ
|พระทุรคาในปางศักติ
|ॐ देवी चंद्रघण्टायै नम:
|มีสิบมือ ในจำนวนนี้เก้ามือทรงตรีศูล, คฑา, คันธนู, ธนู, บัว, ดาบ, ระฆัง, หม้อน้ำ อีกมือหนึ่งแสดงมุทราโปรดสาธุชน ประทับนั่งบนเสือดุร้าย
|
|-
|4.
|
|
| rowspan="3" |สิงโต
|พระทุรคาในปางมหาศักติ
|ॐ ऐं ह्रीं क्लीं कूष्मांडायै नम:
|มีแปดมือ ในจำนวนนี้หกมือทรงจักร, คฑา, บัว, คันธนูกับธนู, ดาบ, ประคำ อีกสองมือทรงหม้อน้ำผึ้งกับหม้อน้ำ ประทับบนหลังสิงโต
|
|-
|5.
|
|
|พระทุรคาในปางมารดา
|ॐ देवी स्कन्दमातायै नम:
|มีสี่มือ สองมือทรงดอกบัว, มือที่สามทรงอุ้มบุตร ซึ่งคือพระขันธกุมารหกเศียรในปางเยาว์วัยประทับบนตัก มือที่สี่แสดงมุทราช่วยเหลือสาธุชน ประทับนั่งบนหลังสิงโต
|
|-
|6.
|
|
|พระทุรคาในปางออกรบ
|ॐ देवी कात्यायन्यै नम:
|บนแขนขาทรงเครื่องประดับหนัก พัสตราภรณ์เป็นเสื้อคลุมชั้นนอกสีเขียวและชมพู มีสี่มือ ทรงดาบ, โล่, บัว และตรีศูล ประทับบนสิงโตที่น่าเกรงขาม
|
|-
|7.
|
|
|ลา
|พระทุรคาในปางทำลายล้าง
|ॐ देवी कालरात्र्यै नम:
|มีสามเนตรสีแดงก่ำ เกศายุ่งเป็นกระเซิง คล้องศอด้วยมาลัยกะโหลกซึ่งส่องแสงประดุจฟ้าผ่า สี่มือทรงตรีศูล, ดาบโค้งคมด้านเดียว (scimitar), วัชระ และถ้วย ประทับนั่งด้านหลังลา
|
|-
|8.
|
|
|วัว
|พระทุรคาในปางแห่งการรื้อฟื้น
|ॐ देवी महागौर्यै नम:
|มีสี่มือ สามมือทรงตรีศูล, กลองเล็ก และบัวชมพู อีกมือหนึ่งแสดงมุทราให้ความคุ้มครองแก่สาธุชน ประทับบนวัวสีขาว
|
|-
|9.
|
|
|บัว
|พระทุรคาในปางแห่งการเข้าสู่รูปยิ่งใหญ่สูงสุดในฐานะมหาศักติ
|ॐ ऐं ह्रीं क्लीं सिद्धिदात्यै नम:
|มีสี่มือ ทรงจักร, หอยสังข์, บัวชมพู และคฑา ประทับนั่งบนดอกบัวที่บานเต็มที่
|
|}
=== ปางอื่น ๆ ===
ในบางธรรมเนียมและบางคัมภีร์ของฮินดู อาจมีนวทุรคาในปางที่ต่างกันไป เช่นในอัคนีปุราณะ ซึ่งระบุนามไว้ดังนี้
รุทรจันทา (Rudrachanda)
ประจันทา (Prachanda)
จันโทครา (Chandogra)
จันทนายิกา (Chandanayika)
จันทา (Chanda)
จันทาวตี (Chandavati)
จันทรูปา (Chandarupa)
อติจันทิกา (Atichandika)
อุครจันทา (Ugrachanda)
ที่กนกทุรคามนเทียรในวิชัยวาฑะ รัฐอานธรประเทศ ยังมีการบูชาพระราชราเชศวรีเก้าปางในฐานะนวทุรคาในเทศกาลนวราตรี
==หมายเหตุ==
==อ้างอิง==
===บรรณานุกรม===
พระทุรคา
นวราตรี
อวตาร
เทวีในศาสนาฮินดู
ลัทธิศักติ
เบบีวอกซ์

เบบีวอกซ์ (베이비복스, Baby Vox) เป็นวงดนตรีเกาหลีใต้ก่อตั้งเมื่อปี ค.ศ. 1997 ซึ่งมีสมาชิกตัวจริงคนสุดท้ายและเป็นที่รู้จักมากที่สุดประกอบด้วยสมาชิก คิม อี-ซี, อี ฮี-จิน, คัน มี-ย็อน, ชิม อึน-จิน, และยุน อึน-ฮเย ถือเป็นหนึ่งในเกิร์ลกรุ๊ปเกาหลีใต้รุ่นแรกที่โดดเด่นที่สุดในช่วงปลายทศวรรษ 1990 และต้นทศวรรษ 2000 ร่วมกับวงเอสอีเอสและฟิงเคิล และได้รับการยอมรับว่าเป็นหนึ่งในกลุ่มแนวหน้าของกระแสเกาหลี วงนี้ออกสตูดิโออัลบั้ม 7 อัลบั้มและยุบวงในปี ค.ศ. 2006
== สมาชิก ==
=== สมาชิกปัจจุบัน ===
คิม อี-ซี – หัวหน้าวง, แร็ปเปอร์ (1997–2006)
อี ฮี-จิน – นักร้องนำ (1997–2006)
ชิม อึน-จิน – นักร้องย่อย (1998–2004)
คัน มี-ย็อน – นักร้องหลัก (1997–2006)
ยุน อึน-ฮเย – นักร้องย่อย (1999–2005)
=== อดีตสมาชิก ===
ชา ยู-มี, นักร้องย่อย (1997)
ช็อง ฮย็อน-จ็อน, นักร้องนำ (1997–1998)
ช็อง ชี-อุน, แร็ปเปอร์, หัวหน้าวง (1997–1998)
อี ไค, นักร้องย่อย (1998–1999)
== ผลงานเพลง ==
=== สตูดิโออัลบั้ม ===
Equalizeher (Voice of Xpression) (1997)
Baby V.O.X. II (1998)
Come Come Come Baby (1999)
Why (2000)
Boyish Story (2001)
Devotion (2003)
Ride West (2004)
=== อัลบั้มรวบรวม ===
Special Album (2002)
== อ้างอิง ==
เกิร์ลกรุปเกาหลีใต้
กลุ่มดนตรีแดนซ์สัญชาติเกาหลีใต้
กลุ่มดนตรีที่ก่อตั้งในปี พ.ศ. 2540
กลุ่มดนตรีที่สิ้นสุดในปี พ.ศ. 2549
กลุ่มดนตรีเคป็อป
วงกลุ่มห้า
สโมสรฟุตบอลสุรนารี แบล็คแคท ในฤดูกาล 2566–67

การแข่งขันฟุตบอลของสโมสรฟุตบอลสุรนารี แบล็คแคท ประจำฤดูกาล 2566–67
== การแข่งขัน ==
===ภาพรวม===
=== ไทยลีก 3 ===
====ผลงานโดยรวม====
====ตารางคะแนน====
==== ผลงานในแต่ละนัด ====
==== นัด ====
=== ลีกคัพ ===
=== บีจีซี เมืองไทยประกันภัย คัพ ===
== รายชื่อผู้เล่นและสถิติการลงสนาม ==
|-
! colspan=14 style="background:Black; color:White; text-align:center;"| ผู้รักษาประตู
|-
|-
|-
|-
! colspan=14 style="background:Black; color:White; text-align:center;"| กองหลัง
|-
|-
|-
|-
|-
|-
|-
|-
|-
|-
|-
|-
|-
|-
! colspan=14 style="background:Black; color:White; text-align:center;"| กองกลาง
|-
|-
|-
|-
|-
|-
|-
|-
|-
|-
! colspan=14 style="background:Black; color:White; text-align:center;"| กองหน้า
|-
|-
|-
|-
|-
|-
|-
|-
! colspan=14 style="background:Black; color:White; text-align:center;"| ย้ายออกระหว่างฤดูกาล
|-
== จำนวนผู้ชมในเกมลีก ==
แหล่งที่มา: [https://thaileague.co.th/results]
==อ้างอิง==
66–67
สุรนารี แบล็คแคท
วังยะหริ่ง

วังยะหริ่ง เป็นวังของเจ้าเมืองยะหริ่งในสมัยการปกครองแบบเจ็ดหัวเมืองประเทศราช ตั้งอยู่หมู่ที่ 1 ตำบลยามู อำเภอยะหริ่ง จังหวัดปัตตานี
== ประวัติ ==
วังยะหริ่งสร้างโดยพระยาพิพิธเสนามาตยาธิบดีศรีสงคราม (นิโวะ) ซึ่งเป็นเจ้าเมืองยะหริ่งคนที่7และเป็นเจ้าเมืองยะหริ่งคนสุดท้ายก่อนมีการปฏิรูปการปกครองเป็นมณฑลเทศาภิบาล ตัววังสร้างเมื่อปี พ.ศ. 2438 ในปลายรัชสมัยของรัชกาลที่ 5 ซึ่งได้สร้างเป็นที่พำนักและใช้เป็นที่ว่าราชการเมือง วังยะหริ่งหลังนี้ได้เป็นมรดกสืบทอดและเป็นที่อยู่อาศัยของทายาทจนถึงรุ่นปัจจุบัน
== สถาปัตยกรรม ==
วังยะหริ่งมีสถาปัตยกรรมรูปแบบผสมผสานระหว่าง มลายู จีน ชวา และยุโรป ตัววังสร้างด้วยไม้ตะเคียนทองโดยมีลักษณะครึ่งปูนครึ่งไม้ แบ่งออกเป็น 2 ชั้น ชั้นล่างเป็นปูน ชั้นบนเป็นไม้ ชั้นบนจะเป็นที่ทำการของเจ้าเมืองเช่น ตัดสินคดีความและรับแขกบ้านแขกเมือง โดยเจ้าเมืองและบุตรธิดาจะพำนักอยู่ชั้นบน ส่วนชั้นล่างจะเป็นที่พำนักของเครือญาติ และที่อยู่ของบริวาร โดยตัววังจะสร้างเป็นรูปตัวยู (U) ซึ่งมีลักษณะเด่นคือ บันไดโค้งแบบยุโรป มีช่องแสงประดับด้วยกระจกสีเขียว แดงและน้ำเงิน โดยช่องระบายอากาศ และหน้าจั่วทำด้วยไม้ ฉลุเป็นลวดลายพรรณพฤกษา ตามแบบศิลปะชวาผสมผสานศิลปะแบบตะวันตก
== วังยะหริ่งเก่าหลังอื่น ==
ในสมัยดาตูยามู ได้สร้างวังขึ้นแถวบ้านยือริง ตำบลตันหยงดาลอ อำเภอยะหริ่ง จังหวัดปัตตานี (ก่อนตกเป็นประเทศราชของสยาม)
ในสมัยพระยายะหริ่ง (นิยูโซฟ) ได้สร้างวังว่าราชการเมืองที่ตำบลบ้านยามู ริมลำน้ำเมืองยิริงฟากทิศใต้ และในสมัยพระยายะหริ่ง (นิตีมุง) ได้ว่าราชการเมืองอยู่ที่วังของพระยายะหริ่ง (นิยูโซฟ) ผู้เป็นบิดา
ในสมัยพระยาพิบูลเสนานุกิจพิชิตเชษฐภักดี (นิเมาะ) ได้สร้างวังขึ้นใหม่ว่าราชการเมือง ห่างจากวังของพระยายะหริ่ง(นิตีมุง) ลงไปทางทิศใต้ประมาณหกเส้นเศษ
ในสมัยพระยาพิพิธเสนามาตยาธิบดีศรีสงคราม (นิโวะ) ได้สร้างวังขึ้นตั้งอยู่หมู่ที่ 1 ตำบลยามู อำเภอยะหริ่ง จังหวัดปัตตานี (วังยะหริ่งหลังปัจจุบัน)
== อ้างอิง ==
วังในประเทศไทย
อำเภอยะหริ่ง
โบราณสถานในจังหวัดปัตตานี
โกโกเซ็นไต โบเคนเจอร์ VS ซูเปอร์เซ็นไต

โกโกเซ็นไต โบเคนเจอร์ VS ซูเปอร์เซ็นไต  เป็นออริจินอลวิดีโอจาก ขบวนการนักผจญภัย โบเคนเจอร์ วางจำหน่ายและเผยแพร่เมื่อวันที่ 9 มีนาคม ค.ศ. 2007 ความยาว 47 นาที
== ภาพรวม ==
ผลงานเรื่องที่ 13 ของ ซูเปอร์เซ็นไต วีซินีม่า และเป็นหนึ่งในผลงานครบรอบผลงาน 30 เรื่องของละครโทรทัศน์ชุดซูเปอร์เซ็นไต โดยเรื่องนี้ได้นำตัวละครจากซีรีส์ซูเปอร์เซ็นไตในอดีตเช่นเเดียวกับ ขบวนการสรรพสัตว์ กาโอเรนเจอร์ VS ซูเปอร์เซ็นไต นอกจากนี้ได้มีตัวละครเฉพาะเรื่องนี้นั่นก็คือ อากะเรด
== เนื้อเรื่อง ==
== ตัวละคร ==
=== ซูเปอร์เซ็นไตและศัตรูในอดีต ===
โนโนะ นานามิ (野乃 七海) / เฮอร์ริเคนบลู (ハリケンブルー)
สมาชิกของขบวนการนินจาวายุ เฮอร์ริเคนเจอร์ ปัจจุบันเธอได้เป็นนักร้องที่มีชื่อเสียงโด่งดัง ทำให้เธอไม่มีเวลาทำภารกิจปกป้องโลก แต่เธอไม่เคยลืมหน้าที่ในการปกป้องโลก และยังพกเฮอร์ริเคนไจโร ตลอดเวลา
อาสึกะ (アスカ) / อาบะเรแบล็ค (アバレブラック)
สมาชิกของขบวนการนักรบไดโนเสาร์ อาบะเรนเจอร์ ปัจจุบันอาศัยที่ไดโนเอิร์ธและยังคงใช้ชีวิตเรียบง่ายเช่นเดิม
ไอระ เท็คคัง (姶良鉄幹) / เดกะเบรก (デカブレイク)
สมาชิกของขบวนการมือปราบผู้พิทักษ์ เดกะเรนเจอร์ ปัจจุบันได้เป็นนายตำรวจประจำการสาขาโลกถาวร
โอซุ ซึบาสะ (小津 翼) / มาจิเยลโล่ (マジイエロー)
สมาชิกของขบวนการเวทมนตร์ มาจิเรนเจอร์ ปัจจุบันได้เป็นนักมวยสากลตามความฝันของเขา
ฮิคารุ (ヒカル) / มาจิไชน์ (マジシャイン)
สมาชิกของขบวนการเวทมนตร์ มาจิเรนเจอร์ ถูกโครนอสจับตัวไปตั้งแต่แรก
ขุนพลหมายเลข 1 ฟราบิโจะ (壱の槍・フラビージョ)
ซึเอะซึเอะ (ツエツエ)
นักบวชจอมเวท เมมี่ (魔導神官メーミィ)
=== ตัวละครเฉพาะในเรื่อง  ===
อากะเรด (アカレッド)
ให้เสียงโดย ฟุรุยะ โทรุ (古谷徹)
จิตวิญญาณแห่งนักรบสีแดง ผู้เป็นตัวแทนจิตวิญญาณของเหล่านักรบสีแดงทั้ง 30 คน ปรากฏตัวต่อหน้าโบเคนซิลเวอร์เพื่อบอกสารถึงการมาของโครนอส และนำสมุดรายชื่อซูเปอร์เซ็นไต เพื่อตามหานักรบรุ่นพี่เพื่อมาต่อกรกับศัตรูพิเศษ
สามารถเปลี่ยนร่างเป็นนักรบสีแดง โดยการพูดว่า จุติโซล! (ソウル降臨!) ตามด้วยชื่อนักรบสีแดง และยังสามารถนำอาวุธ, ท่าไม้ตาย ของนักรบสีแดง มาใช้ได้ รวมไปถึงสามารถถ่ายโอนพลังไปให้นักรบสีแดงคนอื่น ๆ ได้
เทพปีศาจแห่งกาลเวลา โครนอส (時の魔神クロノス)
เทพปีศาจแห่งกาลเวลา มีอาวุธคือโล่รูปนาฬิกาและไม้เลื้อยจากหน้าอก และยังใช้เวทมนตร์เอ็กไซโซตี้ส์ ซึ่งดักจับเป้าหมายในอีกมิติหนึ่งด้วยใบไม้ที่ตายแล้วซึ่งเกิดจากการหมุนเข็มนาฬิกาในร่างกายในทิศทางทวนเข็มนาฬิกา เป็นผู้ที่ร่วมมือกับกาจะในการใช้กอร์ดอมเอนจินไปชุบชีวิตศัตรูของซูเปอร์เซ็นไตในอดีตประกอบไปด้วย เมมี่, ซึเอะซึเอะ และ ฟราบิโจะ
== พลังการต่อสู้ ==
เบิร์นนิ่งเลเจนด์ไดวอยเจอร์ (バーニングレジェンドダイボイジャー)
เกิดจากพลังเจตจำนงของซูเปอร์เซ็นไตทั้ง 6 ประกอบไปด้วย ความหวัง จากโบเคนซิลเวอร์, ความรัก จากมาจิไซน์, ความกล้าหาญ จากมาจิเยลโล่, คุณธรรม จากเดกะเบรก, ความชื่นชม จากอาบะเรแบล็ค และ มิตรภาพ จากเฮอร์ริเคนบลู ส่งผ่านไปยังอากะเรด และมอบพลังให้ไดวอยเจอร์ ทำให้เพิ่มชิ้นส่วนขึ้นมา สามารถทนต่อการโจมตีของโครโน รวมถึงสามรถหลบหลีกการโจมตีขั้นรุนแรงได้ นอกจากนี้ พลังในการบินเพิ่มสูงขึ้น ลบจุดอ่อนด้านการบินของไดวอยเจอร์ที่ไม่สามารถบินได้
ท่าไม้ตายคือ ดับเบิ้ลไฟเยอร์พันซ์ (ダブルファイヤーパンチ) และ 30th ซูเปอร์เซ็นไตโซล
== อ้างอิง ==
=== ข้อมูลที่มา ===
วิดีโอต้นฉบับซูเปอร์เซ็นไตซีรีส์
วังจะบังตีกอ

วังจะบังตีกอ เดิมเรียกว่า กอตอจือเบาะห์ปูเยาะห์ หรือ อิสตานอร์อาซัมจาวอ เป็นวังของเจ้าเมืองปัตตานีในสมัยการปกครองแบบเจ็ดหัวเมืองประเทศราช  ตั้งอยู่ที่ตำบลจะบังติกอ อำเภอเมือง จังหวัดปัตตานี
== ประวัติ ==
วังจะบังตีกอสร้างโดยสถาปนิกชาวจีนในสมัยตนกูปะสา หรือ เต็งกูมูฮัมหมัด เป็นเจ้าเมืองปัตตานีองศ์ที่7 ราวปี พ.ศ. 2388-2399 เชื้อสายราชวงศ์กลันตัน ( กำปงลาว์หรือบ้านทะเล) ซึ่งพระบาทสมเด็จพระนั่งเกล้าเจ้าอยู่หัว ทรงโปรดเกล้าฯ แต่งตั้งให้เป็นเจ้าเมืองปัตตานี
== สถาปัตยกรรม ==
ตัววังล้อมด้วยกำแพงทึบก่ออิฐถือปูน รูปทรงของวังเป็นวังชั้นเดียวขนาดใหญ่ หลังคาทรงปั้นหยา หรือแบบลีมะ ตัววังเป็นรูปทรงสี่เหลี่ยมผืนผ้ายกพื้นสูง 1 เมตร สร้างด้วยไม้ ภายในวังมีห้องโถงขนาดใหญ่ใช้เป็นที่ว่าราชการของเจ้าเมือง ส่วนด้านหลังของห้องโถงจะเป็นที่พำนักของเจ้าเมืองและบริวาร
== อ้างอิง ==
วังในประเทศไทย
จังหวัดปัตตานี
โบราณสถานในจังหวัดปัตตานี
วังสายบุรี

วังสายบุรี เป็นวังของเจ้าเมืองสายบุรีในสมัยการปกครองแบบเจ็ดหัวเมืองประเทศราช ตั้งอยู่เลขที่ 34 ถนนกลาพอ ตำบลตะลุบัน อำเภอสายบุรี จังหวัดปัตตานี
== ประวัติ ==
วังสายบุรี สร้างโดยสถาปนิกชาวชวา และชาวท้องถิ่น เมื่อปี พ.ศ.2428 ในสมัยพระยาสุริยสุนทรบวรภักดี ศรีมหารายา มัตตาอัปดุลวิบุลยขอบเขตประเทศมลายู (นิแปะ) เจ้าเมืองสายบุรีคนที่3 ซึ่งสมัยนั้นมีบรรดาศักดิ์เป็นพระวิเศษวังศา ตรงกับรัชสมัยในรัชกาลที่ 5
== สถาปัตยกรรม ==
ลักษณะรูปทรงของวังสายบุรี เป็นอาคารไม้ทั้งหลังมี 2 ชั้น หลังคาทรงปั้นหยา ได้รับอิทธิพลมาจากศิลปกรรมของชวา ตัววังเป็นรูปตัวแอล (L) จากระยะเวลาอันยาวนานทำให้ตัววังทรุดโทรมลง ไม่ได้มีการซ่อมแซมทำให้ชั้นบนไม่สามารถใช้เป็น ที่อยู่อาศัย ลักษณะเด่นของวังสายบุรี คือพื้นไม้ทำด้วยไม้ตะเคียนปูพื้นเป็นเส้นทแยงมุม มีแกนกลางตีเน้นเป็นฟันปลา ทั้งชั้นบนและชั้นล่าง สำหรับช่องระบายอากาศ นิยมฉลุไม้ เป็นลวดลายพรรณพฤกษาตามแบบศิลปะชวา นอกจากนี้เชิงชายตกแต่งโดยใช้ทองเหลือง
== วังสายบุรีหลังอื่น ==
ในสมัยพระยาสายบุรี (นิดะ) ตั้งวังอยู่ที่ตำบลบ้านยี่งอ ริมแดนต่อพรมแดนเมืองระแงะ ทางประมาณ 400 ผันเศษ
ในสมัยพระยาสุริยสุนทรบวรภักดี ศรีมหารายา มัตตาอัปดุลวิบุลยขอบเขตประเทศมลายู (นิแปะ) ตั้งวังอยู่ที่ตำบลบ้านชาลินงบายู ริมลำน้ำซึ่งมาจากอ่าวลุทรายเหมืองทอง แขวงเมืองระแงะฟากตะวันออก (ปัจจุบันคือ เลขที่ 34 ถนนกลาพอ ตำบลตะลุบัน อำเภอสายบุรี จังหวัดปัตตานี)
วังพิพิธภักดี ตั้งอยู่ตำบลตะลุบัน อำเภออำเภอสายบุรี จังหวัดปัตตานี
== อ้างอิง ==
วังในประเทศไทย
สิ่งก่อสร้างในอำเภอสายบุรี
ประวัติศาสตร์ของจังหวัดปัตตานี
โบราณสถานในจังหวัดปัตตานี